**Նորա Նիլսոն Գրեյ** (անգլ.՝ Norah Neilson Gray, հունիսի 16, 1882(1882-06-16), Helensburgh, Rhu, Դանբարտոնշիր, Շոտլանդիա, Մեծ Բրիտանիայի և Իռլանդիայի միացյալ թագավորություն - մայիսի 27, 1931(1931-05-27), Գլազգո, Շոտլանդիա, Միացյալ Թագավորություն), շոտլանդացի նկարիչ-դիմանկարիչ։ Գլազգոյի դպրոցի երիտասարդ վարպետների խմբի անդամ։

Կյանք և ստեղծագործություն
-------------------------

Նորա Նիլսոն Գրեյը ծնվել է նավատիրոջ ընտանիքում։ Եղել է յոթ երեխաներից մեկը։ 1901 թվականին Նորայի ընտանիքը տեղափոխվել է Գլազգո։ 1901-1905 թվականներին սովորել է Գլազգոյի արվեստի դպրոցում՝ Ժան Դելվիլի և Ֆրա Նյուբերիի մոտ։ Դպրոցն ավարտելուց հետո նկարչուհին Կիլմակոլմ քաղաքի դպրոցում դասավանդել է նկարչություն և դիզայն։ 1910 թվականին Գլազգոյում բացել է իր սեփական գեղարվեստի արվեստանոցը։ Նորա Գրեյը բազմիցս իր աշխատանքները ցուցադրել է Գեղարվեստի թագավորական ակադեմիայում, Գլազգոյի Գեղարվեստի թագավորական ինստիտուտում, ինչպես նաև Փարիզյան սալոններում։ Ապա Գլազգոյում կազմակերպել է իր առաջին անհատական ցուցահանդեսը։

Առաջին համաշխարհային պատերազմի ժամանակ Նորա Գրեյը Ֆրանսիայում աշխատել է որպես բուժքույր։ Հայրենիք վերադառնալուց հետո շարունակել է զբաղվել գեղանկարչությամբ և առաջին հերթին նկարել է դիմանկարներ։ 1921 թվականին դարձել է առաջին կին նկարիչը, որը հավաքագրվել է Գլազգոյի Գեղարվեստի թագավորական ինստիտուտի կողմից աշխատանքային հանձնաժողովի կազմում և ամենամյա ցուցահանդեսների համար ընտրել է արվեստի գործեր։ 1920-ական թվականների վերջին նկարչուհին հիվանդացել է քաղցկեղով, սակայն շարունակել է նկարել և իր աշխատանքները մինչև իր մահը՝ 1931 թվականը, ցուցադրել է Լոնդոնում, Փարիզում ու Շոտլանդիայում։

Նորա Գրեյը եղել է 20-րդ դարասկզբի ամենատաղանդավոր բրիտանացի նկարչուհիներից մեկը։ Ֆրենսիս Մակդոնալդ Մակնեյլի, Մարգարետ Մակդոնալդ Մակինտոշի և Էլիզաբեթ ՄաքՆիկոլի հետ միասին մտել է Գլազգոյի դպրոցի երիտասարդ վարպետների խմբի մեջ, աղջիկներ, որոնք ինչպես և Գրեյը սովորում էին Գլազգոյի արվեստի դպրոցում։ Գրեյը դիմանկարները գերազանցապես նկարում էր յուղաներկով, ինչպես նաև ջրաներկով։ Հատկապես գեղեցիկ են նրա՝ երիտասարդ կանանց և երեխաների պատկերները։ Առաջին համաշխարհային պատերազմի ժամանակ տեսածի ազդեցության տակ նկարչուհին անդրադարձել է գեղանկարչության իրատեսական եղանակին («*Փախստական Բելգիայից» (1915)*)։

Պատկերասրահ
-----------

* Կրտսեր եղբայր (1921)Կրտսեր եղբայր (1921)
* Փախստական Բելգիայից (1915)Փախստական Բելգիայից (1915)
* Օքսիլեր հիվանդանոց (1918)Օքսիլեր հիվանդանոց (1918)
* Աղջկա դիմանկարԱղջկա դիմանկար
* Իան և Ռոզմարի (ջրաներկ)Իան և Ռոզմարի (ջրաներկ)
* ՔնածներըՔնածները
* Չորս քույրեր (ջրաներկ)Չորս քույրեր (ջրաներկ)

Ծանոթագրություններ
------------------

1. 1 2  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
2. ↑  *Elizabeth L. Ewan, Sue Innes, Sian Reynolds, Rose Pipes* Biographical Dictionary of ScottishWomen. — Edinburgh University Press, 2007-06-27. — 470 с. — ISBN 978-0-7486-2660-1
3. ↑  «Helensburgh Heritage Trust»։ *www.helensburgh-heritage.co.uk*։ Վերցված է 2021-11-21
4. ↑  *Sara Gray* The Dictionary of British Women Artists. — ISD LLC, 2009-06-25. — 296 с. — ISBN 978-0-7188-4003-7

Գրականություն
-------------

* Jude Burkhauser: *Glasgow Girls: Women in Art and Design 1880-1920*, Canongate Books 2001, ISBN 978-1841951515

Արտաքին հղումներ
----------------

* Նորա Գրեյի ստեղծագործություններից theglasgowstory.com կայքում
* Norah Neilson Gray, Glasgow Girl & Portrait Artist Archived 2014-02-01 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Օքսֆորդի կենսագրական |
|  |
| Չափորոշչային վերահսկողություն | VIAF: 96359241 · ULAN: 500092666 · WorldCat VIAF: 96359241 |

 |